Објекат (реченични члан)
Објекат је један од зависних реченичних чланова, то је допуна глаголу. Облик у којем ће стајати објекат зависи од глагола који се допуњава. Објекат може бити прави (ближи) и неправи (даљи).

Исказивање објекта 
Објекат може бити исказан:
 речју                    
Марко једе кекс.
 синтагмом           
Марко једе кифлу са џемом.
 зависном реченицом  
Марко је рекао да ће доћи.

Прави објекат 
Прави објекат допуњује прелазне глаголе и стоји у акузативу без предлога.
Узми колаче.
Мајка пева песму.

Прави објекат може бити и:
 партитиван (стоји у партитивном генитиву који је синониман са акузативом без предлога)
Донеси млека/млеко.
 одрични прави објекат
Није рекао ни речи/реч.

Неправи објекат 
Неправи објекат је допуна непрелазним глаголима и може стајати у генитиву, дативу, акузативу са предлогом, инструменталу или локативу.
Тања се обрадовала поклону.
Миона се навикла на терет.
Обратила се Тањи.

Објекат никада не стоји у номинативу и вокативу.

Референце

Литература 
 Живојин Станојчић, Љубомир Поповић: Граматика српскога језика, Завод за уџбенике и наставна средства, Београд, 1992.
 Михаило Стевановић, Савремени српскохрватски језик, Научна књига, Београд,1986.

Српски језик
Граматика